**Η ΝΤΡΟΠΑΛΗ ΝΤΟΜΑΤΑ**

Έναν καιρό και μια φορά,

μπορεί τώρα ή παλιά,

μία ντροπαλή ντομάτα,

που τη φώναζαν Σταμάτα,

γνώρισε νευρικό ντολμά,

ναυτικό απ’ τα νησιά.

Τη μεγάλη της ευτυχία

τη χρωστά στη ναυτιλία.

Ναυάγιο έγινε φριχτό,

νεροποντή απ’ τον ουρανό!

Καθώς παλεύει στα νερά

για να φτάσει στη στεριά,

ναυαγοσωστικό ταχύ

τη μαζεύει πι και φι!

Νάτος! - Νάτη! Ναυαγός!

φωνάζει ναύτης νευρικός.

Έζησε όλα της τα νιάτα

μέσα σε νάιλον ντουλάπα.

Με τα χρόνια τα πολλά

να ονειρεύεται τολμά

ένα νευρικό ντολμά!67

Νύφη ντύνεται καλή

σε ναό μες στο νησί.

Νοικιάζουν σπίτι με αυλή

και νεογέννητο γατί.

Το βάφουν με νερομπογιά

γίνεται μια νοστιμιά!

- Νι, νι, νι! Νι, νι, νι!

Νιαουρίσματα, παιδιά,

ντύνεται νοικοκυρά.

Κάνει εννέα ντοματάκια

κι άλλα τόσα ντολμαδάκια·

ζωή νά ’χουν τα παιδάκια!

- Νάνι, νάνι, νάνι, νάνι,

το παιδάκι μου να κάνει!

Νννννννννννννννννννννν,

νννννννννννννννννννννν!

Νανουρίσματα πολλά

οι νονοί να ’ναι καλά! 68

Η νονά τους, η ντουλάπα,

νυσταγμένη πλένει πιάτα

κι ο νονός, ο νεροχύτης,

νεαρός και ψηλομύτης,

νοιάζεται για τα μικρά

σαν να είναι ορφανά!

Ο μπαμπάς στο ναυτικό

είναι σε μέρος μακρινό.

Νόμισμα στέλνει δυνατό

για σπίτι και για φαγητό.

Τη νύχτα για παρηγοριά

γράμματα γράφει στα παιδιά.

Στέλνει φιλάκια νοερά.

Τρώει χωνάκια παγωτά.

- Ννννννννννν!

Ντολμαδάκια,

ντοματάκια-ντολμαδάκια,

μεγαλώναν τα πουλάκια!

Νεαρά μικρά νανάκια·

- Nα, να, να, να, να, να, να, να!

πάνε στο νηπιαγωγείο

με το νόμο στο σχολείο.